อยากสอบถามหน่อยคะ ว่า เดือนมิถุนายน มีประจำเดือนแล้วเมื่อวันที่ 7-12 มีประจำเดือน 5-6วัน ปกติค่ะ พอมาวันที่ 19 (ซึ่งประจำเดือนได้หมดแล้ว เมื่อวันที่12) มาอยู่กับแฟน มีอะไรกัน(ไม่ได้ป้องกัน หลั่งนอก)วันที่19 ตื่นเช้ามาวันที่20 ประจำเดือนกลับมามีอีก 2 วันแล้ว ที่กล่าวมา จะเป็นอะไรมั๊ยคะ ถ้าจะกินยาคุมฉุกเฉินได้มั๊นคะ
สวัสดีค่ะ หากประจำเดือนมาวันที่ 7-12 มิ.ย. แล้วได้มีเพศสัมพันธ์ในวันที่ 19 มิ.ย. เท่ากับมีเพศสัมพันธ์ในวันที่ 13 นับจากวันแรกที่มีประจำเดือนมา ถือว่าเลยระยะปลอดภัยไปแล้ว และอยู่ในช่วงกึ่งกลางของรอบประจำเดือน โอกาสที่จะตั้งครรภ์นั้นมีได้มากสำหรับเลือดที่ออกมาในวันที่ 20-21 นั้น หากมีปริมาณเพียงเล็กน้อย อาจเป็นเลือดออกช่วงไข่ตกได้ แต่หากมีปริมาณมาก ถือเป็นอาการเลือดออกผิดปกติ โดยอาจเกิดจากสาเหตุ เช่น มีมดลูกอักเสบ ผลข้างเคียงจากการใช้ยาฮอร์โมนต่างๆ หรือมีโรคต่างๆ ของมดลูก เช่น เนื้องอกมดลูก ติ่งเนื้อในโพรงมดลูก มะเร็งปากมดลูก เป็นต้นในเบื้องต้น หากต้องการป้องกันการตั้งครรภ์ อาจทานยาคุมฉุกเฉินไปก่อน โดยหากยังไม่เกิน 72 ชั่วโมง นับจากที่ได้มีเพศสัมพันธ์ไป ก็ยังสามารถทานยาคุมฉุกเฉินได้อยู่ค่ะ หลังจากนี้ ก็ควรสังเกตอาการว่ายังคงมีเลือดออกผิดปกติอีกหรือไม่ หากเลือดที่ออก ออกต่อเนื่องนานหลายวัน หรือเป็นๆ หายๆ อีกเรื่อยๆ หรือมีปวดท้องน้อยบ่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ